L 45/1414
Uradni list Evropske unije
SL
24.2.2022
KOMISIJA PILOTNI PROJEKTI
POGLAVJE PP 02 — EVROPSKE STRATEŠKE NALOŽBE (nadaljevanje) PP 02 21
(nadaljevanje)
PP 02 21 04
(nadaljevanje) Te rešitve bi bilo treba izvajati na dveh ravneh.
Kot prvo bi bilo treba vzpostaviti brezplačno javno digitalno platformo za različne panoge, ki delujejo v turističnem sektorju.
Ta platforma bo spodbujala interakcijo med strankami in podjetji prek sistemov za rezervacijo, ki bodo upoštevali omejevanje socialnih stikov in rešitve umetne inteligence za ravnanje z množicami, na primer tako, da bo mogoče naročanje hrane za s sabo ali opravljanje rezervacij v skladu s postavitvijo restavracij, barov, hotelov itd.
V praksi lahko lastniki v aplikacijo vključijo videoposnetke, fotografije in druge vire informacij, na podlagi katerih se lahko stranke same odločijo, točno kje in kdaj bodo sedele in koristile storitve, ter v skladu s tem opravijo rezervacije.
Po drugi strani pa lahko lastniki izboljšajo del svojih sistemov, tako da razvijejo in uporabljajo orodja in infrastrukturo za boljšo povezanost s strankami.
S to aplikacijo bodo potrošniki z veliko večjo mero zaupanja obiskovali bare, restavracije, hotele in druga podjetja v turističnem sektorju.
Poleg tega bi bilo treba uvesti digitalizacijo v interne dejavnosti podjetij, ki delujejo v tem sektorju, tako da restavracije, bari ali hoteli ne bi le povečali produktivnosti, temveč bi tudi postali varnejši za vse, kar se lahko v bližnji prihodnosti izkaže za posebej pomembno.
V ta namen lahko podjetja na primer uporabljajo robote za dezinfekcijo za hitro čiščenje javnih prostorov ali razvijejo in izvajajo rešitve, zaradi katerih je potrebne manj interakcije med ljudmi, kot so sistemi s kodami QR ali sistemi za brezgotovinsko plačilo.
Projekt bo poleg tega podpiral turistični sektor z zagotavljanjem svetovanja lastnikom.
Te vsebine so oblikovane posebej za njihovo vrsto podjetja.
Glede na to, da gre za aplikacijo EU, ne bo nihče zapostavljen, oziroma ne bo zapostavljeno nobeno podjetje.
Glavni rezultat tega pilotnega projekta bo višja raven digitalizacije MSP v turističnem sektorju, s tem pa naj bi bila ta bolje pripravljena na spopadanje s spremembami, ki jih je prinesel izbruh COVID-19.
Podpora digitalizacije evropskih MSP je jasna prednostna naloga Komisije, ki je v sedanjih razmerah postala še pomembnejša.
Glede na pomen MSP v različnih panogah turističnega sektorja, ki so vir dodane vrednosti in delovnih mest, je ključnega pomena, da si v tej krizi prizadevamo za podporo podjetjem v tem sektorju.
PP 02 21 05
Pilotni projekt – Trajnostna podeželska mobilnost za odpornost na COVID-19 in v podporo ekoturizmu
Številke (Diferencirana sredstva) Odobritve 2022 Obveznosti
990 500
Odobritve 2021 Plačila
997 625
Obveznosti
1 000 000
Realizacija 2020 Plačila
Obveznosti
Plačila
250 000
Opombe
V okviru tega pilotnega projekta se uresničujejo zamisli evropskega zelenega dogovora, tj. cilj, da nihče ne bo zapostavljen in da bo zagotovljen pravičen prehod, ki ga je treba uporabiti tudi za mobilnost na podeželju.
Cilj tega pilotnega projekta je po eni strani zmanjšati emisije CO2 iz prometa v skladu s cilji, ki jih določa evropska podnebna pravila, po drugi strani pa spodbujati boljše povezave za mobilnost na oddaljenih in podeželskih območjih ter krepitev zmogljivosti, ob upoštevanju in izrecnem vključevanju ljudi, ki ne morejo ali ne želijo imeti avtomobila, npr. žensk, mladih, starejših, invalidov in socialno prikrajšanih, da bi spodbudili dostopnost in vključenost.